b'\n_START_ARTICLE_\nToaletni papir\n_START_PARAGRAPH_\nToaletni papir ili wc papir predstavlja posebnu vrstu papira koja poma\xc5\xbee u odr\xc5\xbeavanju higijene uslijed pra\xc5\xbenjenja stolice (\xc4\x8disti \xc4\x8dmar od fekalnih ostataka) ili mokrenja (otire kapljice urina s kraja mokra\xc4\x87ne cijevi). Poslije uporabe, toaletni papir se baca u sme\xc4\x87e ili u WC \xc5\xa1koljku. Da ne bi do\xc5\xa1lo do za\xc4\x8depljivanja \xc5\xa1koljke, rabi se papir koji se lako raspada pri upadanju u vodu._NEWLINE_Toaletni papir prvi put spominje Yan Zhitui u Kini 589.g. U zapadnim zemljama je u \xc5\xa1irokoj uporabi od druge polovice 19. stolje\xc4\x87a.'